**ОБЩИНСКА ИЗБИРАТЕЛНА КОМИСИЯ – АКСАКОВО**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П Р О Т О К О Л**

**№ 36**

Днес, 16.01.2020г. /шестнадесети януари, две хиляди и двадесета година/, в 17:15ч., в община Аксаково, ул. „Георги Петлешев” № 58Б, ет.1, се проведе заседание на Общинска избирателна комисия – община Аксаково, назначена с Решение № 891-МИ от 30.08.2019 г. на ЦИК за произвеждане на изборите за общински съветници и за кметове на 27 октомври 2019г.;

На заседанието присъстваха:

**ПРЕДСЕДАТЕЛ :**

Ирина Иванова Добрева

**ЗАМ. ПРЕДСЕДАТЕЛИ :**

Валя Маринова Неделчева

Христо Тодоров Христов

**ЧЛЕНОВЕ :**

Нина Атанасова Димитрова

Евгени Йорданов Колев

Анжело Петров Петров

Мария Петкова Поппеткова-Гичева

Цветелин Радославов Костов

Величка Коева Парушева

**ОТСЪСТВАТ :**

Петранка Стоянова Стоилова

Нели Стоянова Куклева

Живка Георгиева Живкова

Калинка Пенчева Александрова

Заседанието се ръководи от Председателят на ОИК, който установи, че на заседанието присъстват 9 (девет) членове на ОИК.

На основание чл. 85, ал. 3 от Изборния кодекс е налице изискуемия от закона кворум за провеждането на заседание и за приемането на валидни решения.

Председателят откри заседанието.

След откриване на заседанието председателят на ОИК направи предложение заседанието на комисията да протече при следния

**ДНЕВЕН РЕД :**

1. Прекратяване на пълномощията на общински съветник и обявяване за избран за общински съветник следващия в листата на ПП „ГЕРБ“ кандидат;
2. Разни;

ПРЕДСЕДАТЕЛ ИРИНА ДОБРЕВА: Добър ден, колеги. В залата присъстват 9 (девет) членове на ОИК на Общинска избирателна комисия – Аксаково, което ми дава основание да открия заседанието на комисията. Всеки от Вас разполага пред себе си с проект на дневен ред, с въпросите, които ще се разискват на днешното заседание. Има ли предложения за включване в дневния ред?

Ако няма, моля процедура по гласуването му.

**ГЛАСУВАЛИ 9 (девет) членове на ОИК – Аксаково:**

***„За”*** - 9 *(Ирина Иванова Добрева; Валя Маринова Неделчева; Христо Тодоров Христов; Нина Атанасова Димитрова; Евгени Йорданов Колев; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

***„Против”*** – няма.

**Дневният ред се приема.**

ПРЕДСЕДАТЕЛ ИРИНА ДОБРЕВА: Колеги, гласувахме дневния ред и преминаваме към разглеждане на ***Т.1 ОТ ДНЕВНИЯ РЕД –*** Прекратяване на пълномощията на общински съветник и обявяване за избран за общински съветник следващия в листата на ПП „ГЕРБ“ кандидат. Колеги, в Общинска избирателна комисия – Аксаково е получено писмо, Изх. № ОБС-9500-1/02.01.2020г. от Председателя на Общински съвет – Аксаково, заведено под Наш вх. № ВхР – 127/06.01.2020г., към което е приложено Заявление вх. № ОбС 9500 -475/30.12.2019г. от Енчо Атанасов Тюркеджиев, с което същият подава оставка като избран общински съветник в Общински съвет – Аксаково от квотата на ПП „ГЕРБ“.

ОИК – Аксаково установява, че получените документи, посочени по-горе, удостоверяват обстоятелството по чл. 30, ал. 4, т. 3 от ЗМСМА, от което следва, че са налице предпоставките за прекратяване на пълномощията на Енчо Атанасов Тюркеджиев, като общински съветник, и на основание чл. 30, чл. 7 от ЗМСМА, ОИК – Аксаково, следва да обяви за избран за общински съветник следващия в листата на ПП „ГЕРБ“ кандидат - Ирина Божанова Йорданова.

Предвид гореизложеното, предлагам Ви следния проект на

**РЕШЕНИЕ № 314**

На основание чл.87, ал.1, т.24 и чл. 458, ал.1 от Изборния кодекс, чл.30, ал.4, т.3 и ал.7 от Закона за местното самоуправление и местната администрация, и въз основа на получените данни от протоколите на СИК, ОИК – Аксаково

**РЕШИ:**

**1.** ПРЕКРАТЯВА пълномощията на Енчо Атанасов Тюркеджиев, ЕГН …………, обявен за избран за общински съветник от кандидатската листа на ПП „ГЕРБ“ с Решение № 279/28.10.2019г. на ОИК - Аксаково

**2.** Анулира Удостоверение № 8/28.10.2019г., издадено на Енчо Атанасов Тюркеджиев, като общински съветник.

**3.** ОБЯВЯВА за избран за общински съветник от квотата на ПП „ГЕРБ“ следващия в кандидатската листа - Ирина Божанова Йорданова, ЕГН ………...

**4.** На новоизбрания общински съветник да се издаде удостоверение по *Приложение № 98-МИ* от изборните книжа.

Решението подлежи на обжалване в 7 - дневен срок от обявяването му пред Административен съд – Варна, на основание чл. 459, ал.1 от Изборния кодекс

ПРЕДСЕДАТЕЛ ИРИНА ДОБРЕВА: Колеги, има ли предложения по проекта за решение? Не виждам. Ако няма, моля, процедура по гласуване.

**ГЛАСУВАЛИ 9 (девет) членове на ОИК – Аксаково:**

***„За”*** - 9 *(Ирина Иванова Добрева; Валя Маринова Неделчева; Христо Тодоров Христов; Нина Атанасова Димитрова; Евгени Йорданов Колев; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

***„Против”*** – няма.

**Решението се приема.**

ПРЕДСЕДАТЕЛ ИРИНА ДОБРЕВА : Колеги, преминаваме към

***Т.2 ОТ ДНЕВНИЯ РЕД –*** Разни.

ПРЕДСЕДАТЕЛ ИРИНА ДОБРЕВА: Има ли някой, който желае да се включи с други разисквания, или ако няма други изказвания да преминем към закриване на заседанието. Няма желаещи. Благодаря Ви за вниманието.

Поради изчерпване на дневния ред закривам заседанието в 17,40 ч.

ПРЕДСЕДАТЕЛ :

Ирина Добрева

ЗАМ. ПРЕДСЕДАТЕЛ :

Валя Неделчева